# Teleferic urban del sud de Tolosa

Lo teleferic urban del sud de Tolosa (o Téléo de son nom comercial, e originalament apelat Aerotram) es un projècte de teleferic urban que l'obertura es prevista per 2020, e que farà lo ligam entre l'Oncopòl e l'universitat Pau Sabatièr, dins la partida sud de Tolosa.

## Istoric

Lo projècte de crear un transpòrt en comun transversal dins la partida sud de l'aglomeracion tolosenca, jos forma de teleferic, es lançat pel còsol màger Pierre Cohen. Lo projècte es mantengut malgrat lo cambiament de majoritat après las eleccions municipalas de 2014 (malgrat lo repròchi del naut cost 80 millions) , quitament son lançats d’estudis de prologacions envisatjadas.
Tisséo apròba lo 9 de decembre de 2015 lo bilanç de la concertacion, organizada del 2 al 20 de novembre precedents, e avent per objècte la realizacion del teleferic. L'atribucion del mercat, consistissent en una concepcion, realizacion e mantenéncia de l'equipament, es previst per la fin de l'an 2016. Lo 30 de març, a l'eissida de l'apèl d'ofèrtas, quatre finalistas son retenguts per la mestresa d'obratge: BMF, Doppelmayr, Leitner e Poma; l'envelopa financièra es compresa entre 44 e 63 milions d'euròs, per una mesa en servici en 2020.
Fin 2016 lo teleferic urban Tolosenc es atribuit al grop Poma.

## Economia

Lo montant del projècte es de 54,6 milions d'euròs.

## Percors la linha

La linha de l'aerotram es prevista per ligar l'Oncopòl e l'universitat Pau Sabatièr, en passant al dessús de Garona e del Puèg David. Lo percors mesurarà unes 2,6 quilomètres. Una estacion intermediària es prevista per servir l'Espital de Ranguelh.
Per aqueste percors, seguent las opcions tecnicas causidas, entre cinc e quinze pilòns son prevists.
Lo percors retengut farà lo ligam entre la linha de bus Linéo 5 e la linha B de mètro de Tolosa.

### Estacions e correspondéncias

| | Estacion | Coordenadas | Comuna | Correspondéncias Tisséo | Ret Arc-En-Ciel / TER |
| ■ | Universitat Pau Sabatièr | 43° 33′ 39″ N, 1° 27′ 48″ E | Tolosa | 34, 44, 54, 56, 78, 81, 82, 115, Noctambus | 3, 50, 83 |
| • | Espital de Ranguèlh | 43° 33′ 31″ N, 1° 27′ 14″ E | Tolosa | | |
| ■ | Oncopòl | 43° 33′ 16″ N, 1° 25′ 52″ E | Tolosa | L5 11, 13 |

## Calendièr

* 2017: començament
* 2018: concertacion publica, DUP
* de l’11 de febrièr al 18 de març de 2019: enquèsta publica
* julhet de 2019: començament dels trabalhs
* 15 de mai de 2022: mesa en servici

## Servici previst

Lo teleferic en projècte deurà ligar los dos caps de linha en unas detz minutas, amb una cabina cada 1,5 a 2 minutas; lo trafec envisatjat es de 7 000 passatgièrs per jorn. Lo servici deuriá èsser assegurada de 5h15 del matin a mièjanuèch.
Lo trajècte, abans la realizacion d’aquesta linha, pren gaoreben quaranta e cinc minutas amb los transpòrts en commun e vint minutas en veitura fòra oras de punta.

## Perlongaments eventuals

Dos prelongaments eventuels de la linha son envisatjats, a l'èst per servir lo quartièr en construction de Montaudran e a l'oèst per ligar l'actual cap de la Linha A, l’estacion Baisha Coma. Dins aquesta configuracion, la linha perlongada mesurariá près de detz quilomètres de long.
Perlongament envisatjat a l'oèst après l'obertura :
| Estacions | Comuna e quartièr | Lat/Long | Correspondéncia Tisséo | Ret Arc-En-Ciel / TER |
| Baisha Coma | Tolosa (Miralh – Baisha Coma) | 43° 34′ 12″ N, 1° 23′ 32″ E | Bus : L4 • L11 • 11 • 14 • 18 • 21 • 48 • 49 • 50 • 53 • 57 • 58 • 87 • 117 | Bus Arc-en-ciel: 88 |
Perlongament envisatjat a l'èst après l'obertura :
| Estacions | Comuna e quartièr | Lat/Long | Correspondéncia Tisséo | Ret Arc-En-Ciel / TER |
| Montaudran Aerospaci | Tolosa (Montaudran) | 43° 34′ 26″ N, 1° 28′ 48″ E | Mètro: TAE (2025) Bus : L8 • 23 • 80 | TER: Gara de Montaudran |

## Nòtas e referéncias

* 1 2 {{{2}}}, .
* 1 2 3 4 {{{2}}}, .
* ↑ (fr) Solenn Lagha, Toulouse : le téléphérique urbain sud (TUS) est attribué au français POMA, France 3 Occitanie, 21 de decembre de 2016.
* 1 2
* ↑ https://www.francebleu.fr/infos/transports/images-toulouse-adopte-le-telepherique-urbain-1482334568
* ↑ {{{2}}}, .
* 1 2

## Vejatz tanben
### Articles connèxes

* Transpòrt en comun de Tolosa

### Ligams extèrnes

* (fr) Lo projècte sul sit de Tisséo Collectivités